“Qishloq qurilish bank” 18460 oilaga mikrokredit ajratdi

2019-yil 18-sentabr kuni “Har bir oila — tadbirkor” dasturi doirasida ATB “Qishloq qurilish bank” tomonidan oilaviy tadbirkorlikni qo‘llab-quvvatlash borasida amalga oshirilayotgan ishlar” mavzusida matbuot anjumani o‘tkazildi.
Unda ommaviy axborot vositalari vakillariga bank faoliyatida bu yo‘nalishda erishilayotgan natijalar bo‘yicha ma’lumotlar berildi.

O‘tgan davrda O‘zbekiston Respublikasi Prezidentining “Hududlarda aholini tadbirkorlikka keng jalb qilish va oilaviy tadbirkorlikni rivojlantirishga doir qo‘shimcha chora-tadbirlar to‘g‘risida”gi qarori ijrosini ta’minlash borasidagi ishlarni muvofiqlashtirish maqsadida, bank markaziy idorasida Oilaviy tadbirkorlikni rivojlantirish maxsus boshqarmasi va bank filiallarida Tadbirkorlikni rivojlantirish maxsus bo‘limlari tashkil qilindi.

Mazkur qaror ijrosini ta’minlash va “Har bir oila – tadbirkor” dasturini amalga oshirish maqsadida ATB “Qishloq qurilish bank”ga 291,4 milliard so‘m kreditlar ajratish belgilangan.

Bank tomonidan 2019-yil 18-sentabr holatiga, O‘zbekiston Respublikasi Prezidentining “Har bir oila – tadbirkor” dasturini amalga oshirish to‘g‘risida”gi qarori bo‘yicha 101,5 milliard so‘m hamda “Hududlarda aholini tadbirkorlikka keng jalb qilish va oilaviy tadbirkorlikni rivojlantirishga doir qo‘shimcha chora-tadbirlar to‘g‘risida”gi qarori bo‘yicha 265,0 milliard so‘m - jami 366,5 milliard so‘m resurs mablag‘lari olinib, to‘liq o‘zlashtirildi.
18460 nafar oilaga ajratilgan mikrokreditlar tadbirkorlikning quyidagi sohalariga yo‘naltirildi:
Matbuot anjumanida ATB “Qishloq qurilish bank” tomonidan “Har bir oila — tadbirkor” dasturi doirasida belgilanayotgan navbatdagi vazifalar hamda bank faoliyatining kelgusidagi asosiy yo‘nalishlari bo‘yicha ma’lumotlar berildi va jurnalistlarni qiziqtirgan savollarga javoblar qaytarildi.
Bank axborot xizmati